
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 



şi problemele minorităţilor naţionale 



       P.l. 118/08.03.2002


Domnului deputat




Ionel Olteanu,



Preşedintele Comisiei juridice, de disciplină şi imunităţi

AVIZ

asupra propunerii legislative privind protecţia victimelor violenţei în familie



În conformitate cu art. 89 din Regulamentul Camerei Deputaţilor, Biroul permanent a trimis, cu adresa nr. 118 din 3 aprilie 2002, Comisiei pentru drepturile omului, culte şi problemele minorităţilor naţionale, spre dezbatere şi avizare, propunerea legislativă privind protecţia victimelor violenţei în familie, înregistrată sub nr. 25/191/3 aprilie 2002.



În şedinţa din 10 aprilie 2002, în conformitate cu art. 60 din Regulamentul Camerei Deputaţilor, Comisia a luat în dezbatere propunerea legislativă. În urma examinării, membrii comisiei au hotărât, cu unanimitate de voturi, să îi acorde aviz favorabil, cu recomandarea ca la întocmirea raportului să se aibă în vedere observaţiile şi propunerile formulate în avizul Consiliului Legislativ,  iar în ceea ce priveşte ordinul de restricţie, acesta să fie dat de instanţa de judecată, cu exercitarea căilor de atac legale.



Întrucât   propunerea    legislativă are acelaşi obiect de reglementare cu   proiectul  de  Lege   pentru   prevenirea   şi  combaterea violenţei în familie (P.l. 154/2002), adoptat de Senat la 21 martie 2002, Comisia recomandă ca cele două iniţiative legislative să fie dezbătute împreună, considerând că proiectul de Lege poate fi completat cu unele texte din propunerea legislativă.

PREŞEDINTE,

Nicolae Păun

Întocmit:

Consilier  Onesia Babeş

